เงือก เบญจพร ซิวทองที่ 5 นนทรีเกมส์ 
เงือกเบญ เบญจพร ศรีพนมธร นักว่ายน้ำทีมชาติจากจุฬาฯ คว้าทองที่ 5 จากฟรี-สไตล์ 400 ม.หญิง ขณะที่ เจมส์บอนด์ ณัฐพงษ์ เกษอินทร์ ซิวทองที่ 3 ให้ ม.กรุงเทพธนบุรี ในกีฬามหาวิทยาลัยแห่งประเทศไทย ครั้งที่ 42 นนทรีเกมส์ ขณะที่จอมเตะเจ้าภาพ ม.เกษตรศาสตร์ กวาดไป 3 ทอง,การแข่งขันกีฬามหาวิทยาลัยแห่งประเทศไทย ครั้งที่ 42 นนทรีเกมส์ ที่ ม.เกษตรศาสตร์ วิทยาเขตกำแพงแสน จ.นครปฐม เมื่อวันที่ 17 ม.ค. เข้าสู่วันที่ 3 ว่ายน้ำชิง 7 ทอง เงือกเบญ เบญจพร ศรีพนมธร จากจุฬาฯ ดีกรีทีมชาติไทย ราชินีสระครั้งที่แล้ว 11 เหรียญทอง ซึ่งปีนี้คว้าไปแล้ว 4 ทอง ลงแข่งฟรีสไตล์ 400 ม.หญิง ปรากฏว่า เงือกเบญ ว่ายนำม้วนเดียวจบ เวลา 4.32.01 นาที เก็บเหรียญทองที่ 5 ให้ตัวเอง ซึ่งมากที่สุดในบรรดานักกีฬาของการแข่งขันครั้งนี้,ด้านกบ 100 ม.ชาย เจมส์บอนด์ ณัฐพงษ์ เกษอินทร์ จาก ม.กรุงเทพธนบุรี ทีมชาติไทย ที่คว้าไปแล้ว 2 ทอง คว้าทองด้วยเวลา 1.04.48 นาที ซึ่งเป็นทองที่ 3 ของตัวเอง พร้อมรับเงินอัดฉีดจากสถาบันเพิ่มอีก 1 แสนบาท รวมเป็น 3 แสนบาท, ฟรีสไตล์ 50 ม.ชาย ทอง-ณภัทร เวชชศาสตร์ (จุฬาฯ) 23.96 วินาที, กรรเชียง 50 ม.หญิง ทอง-อารยา วงษ์วาท (จุฬาฯ) 30.78 วินาที, กรรเชียง 200 ม.ชาย ทอง-ทศพล กาญจนอุดม (เกษมบัณฑิต), ผีเสื้อ 200 ม.หญิง ทอง-ศุภสุตา สุนทรโชติ (เกษตรศาสตร์) 2.24.13 นาที และผลัดฟรีสไตล์ 4×200 ม.ชาย ทอง-จุฬาฯ 8.02.20 นาที,เทควันโด ชิง 4 ทอง นักกีฬาจาก ม.เกษตรศาสตร์คว้าไปถึง 3 ทอง จากรุ่นไม่เกิน 57 กก.หญิง รัชนีพร เงินบำรุง, รุ่นไม่เกิน 74 กก.ชาย หฤษฏ์ ผิวสอาด, รุ่นไม่เกิน 80 กก.ชาย พีระเทพ ศิลาอ่อน ขณะที่รุ่นไม่เกิน 53 กก. หญิง ทองเป็นของ สุชาดา กาญจนตจิตติ จากจุฬาฯ,ยิงปืน ชิง 4 ทอง ปืนยาวอัดลม บุคคลชาย ทอง-อภิชาครีย์ พงษ์เหล่าขำ (เกษมบัณฑิต) 621.9 คะแนน, ปืนยาวอัดลม ทีมชาย ทอง-สพล.1,825.8 คะแนน, ปืนสั้นยิงช้า บุคคลชาย ทอง-สิวกร ตั้งจิตรุจิกร (ม.กรุงเทพ) 539.14 คะแนน และปืนสั้นยิงช้า ทีมชาย ทอง-จุฬาฯ 1,542.16 คะแนน, ดาบสากล ชิง 2 ทอง ดาบฟอยล์ บุคคลชาย ทอง-สรรพ์พชร์ นวลพลับ (เกษตรศาสตร์) และดาบเซเบอร์ บุคคลหญิง ทอง-ศิรวลัย สตารัตน์ (ม.กรุงเทพ) ส่วนกีฬาสาธิต ปีนหน้าผา ชิง 2 ทอง บุคคลชาย ทอง-เทิดพล อาตม์อุย (ม.บรูพา) และบุคคลหญิง ทอง-ปุณฑริกา ธัญญะวานิช (เกษตรศาสตร์),ฟุตบอลชาย รอบแรก สาย เอ ม.เทคโนโลยีราชมงคลอีสาน ชนะ มรภ.ศรีสะเกษ 2-1, สายบี ม.กรุงเทพธนบุรี ชนะ ม.หาดใหญ่ 1-0, สาย ซี ม.ธรรมศาสตร์ ชนะ มรภ.เชียงใหม่ 2-0, สาย ดี สถาบันการพลศึกษา ชนะ ม.ปทุมธานี 5-1, สาย อี ม.วงษ์ชวลิตกุล ชนะ มรภ.เลย 5-1, สาย เอฟ ม.เกษตรศาสตร์ ชนะผ่าน ม.เทคโนโลยีและการจัดการ อีสเทิร์น, สาย จี ม.ธุรกิจบัณฑิตย์ ชนะจุดโทษ มรภ.เชียงราย 4-3 หลังเสมอในเวลาปกติ 0-0 และ สาย เอช ม.เชียงใหม่ ชนะจุดโทษ มรภ.นครศรีธรรมราช 8-7 หลังเสมอในเวลา 1-1 ฟุตบอลหญิง รอบแรก สาย เอ แชมป์เก่า วิทยาลัยบัณฑิตเอเชีย ชนะ ม.บูรพา 15-0, มรภ.อุบลราชธานี ชนะ มรภ.นครราชสีมา 1-0 และ สาย บี มรภ.ศรีสะเกษ ชนะ ม.ธุรกิจบัณฑิตย์ 3-2, ม.เกษตรศาสตร์ ชนะ มรภ.สุรินทร์ 2-1
เงือกเบญ เบญจพร ศรีพนมธร นักว่ายน้ำทีมชาติจากจุฬาฯ คว้าทองที่ 5 จากฟรี-สไตล์ 400 ม.หญิง ขณะที่ เจมส์บอนด์ ณัฐพงษ์ เกษอินทร์ ซิวทองที่ 3 ให้ ม.กรุงเทพธนบุรี ในกีฬามหาวิทยาลัยแห่งประเทศไทย ครั้งที่ 42 นนทรีเกมส์
เงือกเบญ,เบญจพร ศรีพนมธร,ม.กรุงเทพธนบุรี,กีฬามหาวิทยาลัยแห่งประเทศไทย ครั้งที่42,นนทรีเกมส์,ข่าวกีฬา